CELEX: 
Language: el
Date: 2018-02-15 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2015/208 της Επιτροπής για τη συμπλήρωση του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις σχετικά με τη λειτουργική ασφάλεια των οχημάτων για την έγκριση γεωργικών και δασικών οχημάτων

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο όρος «γεωργικά και δασικά οχήματα» καλύπτει ευρύ φάσμα διαφορετικών τύπων οχημάτων με δύο τουλάχιστον άξονες, π.χ. ελκυστήρες με μικρό μετατρόχιο, ελκυστήρες μεγάλου πλάτους, ερπυστριοφόρους ελκυστήρες, γεωργικούς ελκυστήρες και εναλλάξιμα ρυμουλκούμενα μηχανήματα, όπως οδοστρωτήρες, μηχανήματα αρόσεως, σπαρτικές μηχανές κ.λπ.
            
            
               Οι απαιτήσεις για την έγκριση τύπου που ισχύουν για τα γεωργικά και δασικά οχήματα καθορίζονται στην οδηγία 2003/37/ΕΚ
                  1
                και στις εκτελεστικές της οδηγίες οι οποίες έχουν καταργηθεί από την 1η Ιανουαρίου 2016 και έχουν αντικατασταθεί από τον κανονισμό (ΕΕ) αριθ. 167/2013
                  2
                και τις τέσσερις κατ’ εξουσιοδότηση και εκτελεστικές πράξεις του.
            
            
               Η Ευρωπαϊκή Επιτροπή επιθυμεί να προσαρμόσει στην τεχνική πρόοδο την εν λόγω δέσμη νέων νομοθετικών τροποποιώντας τον κανονισμό (ΕΕ) 2015/208 με την επικαιροποίηση ορισμένων σύγχρονων απαιτήσεων και να διορθώσει ορισμένα λάθη διατύπωσης, ύστερα από παρατηρήσεις που έλαβε από τα ενδιαφερόμενα μέρη και τα κράτη μέλη κατά την πρώτη περίοδο υλοποίησης. Συγκεκριμένα, η παρούσα πράξη περιλαμβάνει επικαιροποιημένες παραπομπές σε κανονισμούς της ΟΕΕ/ΗΕ που ισχύουν άμεσα, βελτιωμένες απαιτήσεις σχετικά με το σύστημα διεύθυνσης για την ευθυγράμμιση με τους διεθνείς κανονισμούς, βελτιωμένες απαιτήσεις ευδιακριτότητας ως μέτρο που εκτιμάται ότι θα μειώσει τα τροχαία ατυχήματα, κατάλληλες περιοχές συχνοτήτων για τη δοκιμή της ηλεκτρομαγνητικής συμβατότητας, απαιτήσεις ασφάλειας που να επιτρέπουν μέγιστο πλάτος οχήματος έως και 3 m, αν η διάσταση αυτή είναι απαραίτητη για να καλύπτονται πλατιά ελαστικά ή εργαλεία για τις δέουσες επιτόπιες εργασίες και διορθώσεις και βελτιώσεις των απαιτήσεων που αφορούν τη δοκιμή και τη χρήση μηχανικών ζεύξεων αντιστοίχως.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Κατά την εκπόνηση της παρούσας πράξης, η Επιτροπή διενέργησε διαβουλεύσεις σε επίπεδο εμπειρογνωμόνων στις οποίες συμμετείχαν εμπειρογνώμονες από τους ενδιαφερόμενους φορείς του κλάδου, τους κοινωνικούς εταίρους και τα κράτη μέλη, σύμφωνα με το άρθρο 7 του εσωτερικού κανονισμού της επιτροπής των γεωργικών και δασικών οχημάτων (ENTR/1644/04)  που εγκρίθηκε από την επιτροπή για την προσαρμογή στην τεχνική πρόοδο των οδηγιών με θέμα «Γεωργικοί Ελκυστήρες» – CATP-AT της 14ης Δεκεμβρίου 2004
                  3
               . Επισημαίνεται ότι η CATP-AT έχει συσταθεί σύμφωνα με το άρθρο 20 της οδηγίας 2003/37/ΕΚ..
            
            
               Η παρούσα πράξη υποβλήθηκε σε δημόσια διαβούλευση μέσω της δικτυακής πύλης για τη βελτίωση της νομοθεσίας από τις 5 Δεκεμβρίου 2017 έως τις 2 Ιανουαρίου 2018, αλλά δεν ελήφθη κανένα σχόλιο.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               α)
                     Νομική βάση
            
            
               Η νομική βάση της παρούσας κατ’ εξουσιοδότηση πράξης είναι ο κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων.
            
            
               β)
                     Επιλογή νομικών πράξεων
            
            
               Ο κανονισμός αποτελεί το κατάλληλο μέσο για την τροποποίηση του κανονισμού (ΕΕ) 2015/208.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 15.2.2018
            
            
               για την τροποποίηση του κατ’ εξουσιοδότηση κανονισμού (ΕΕ) 2015/208 της Επιτροπής για τη συμπλήρωση του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις σχετικά με τη λειτουργική ασφάλεια των οχημάτων για την έγκριση γεωργικών και δασικών οχημάτων
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
         
         
            
               Έχοντας υπόψη τον κανονισμό (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων
                  4
               , και ιδίως το άρθρο 17 παράγραφος 5 και το άρθρο 49 παράγραφος 3.
            
            
               Εκτιμώντας τα ακόλουθα:
            
            
               (1)Οι κανονισμοί ΟΕΕ/ΗΕ που εφαρμόζονται υποχρεωτικά, όπως παρατίθενται στο παράρτημα I του κατ’ εξουσιοδότηση κανονισμού (ΕΕ) 2015/208
                  5
               , επικαιροποιούνται τακτικά. Στο πλαίσιο αυτό, ο κατάλογος θα πρέπει να συμπληρώνεται με επεξηγηματικό σημείωμα που διασαφηνίζει ότι οι κατασκευαστές επιτρέπεται να χρησιμοποιούν μεταγενέστερες συμπληρώσεις των εφαρμοστέων σειρών τροποποιήσεων των εν λόγω κανονισμών ΟΕΕ/ΗΕ, ακόμη και εάν δεν δημοσιεύονται στην Επίσημη Εφημερίδα της Ευρωπαϊκής Ένωσης.
            
            
               (2)Πρέπει να διορθωθούν ορισμένα σφάλματα διατύπωσης στον κατάλογο των κανονισμών ΟΕΕ/ΗΕ που παρατίθεται στο παράρτημα Ι του κατ’ εξουσιοδότηση κανονισμού (ΕΕ) 2015/208.
            
            
               (3)Είναι απαραίτητο να πραγματοποιηθούν ορισμένες συντακτικές βελτιώσεις στο παράρτημα IV του κατ’ εξουσιοδότηση κανονισμού (ΕΕ) 2015/208 και να προστεθούν ακριβείς παραπομπές στις κατηγορίες οχημάτων στις οποίες εφαρμόζεται στο παράρτημα, για την ομαλή εφαρμογή του από τις εθνικές αρχές.  
            
            
               (4)Οι απαιτήσεις σχετικά με το σύστημα διεύθυνσης που καθορίζονται στο παράρτημα V του κατ’ εξουσιοδότηση κανονισμού (ΕΕ) 2015/208 πρέπει να προσαρμοστούν στην τεχνική πρόοδο σύμφωνα με το πρότυπο ISO 10998:2008 και με τις απαιτήσεις που καθορίζονται στον κανονισμό ΟΕΕ/ΗΕ αριθ. 79 οι οποίες περιλαμβάνονται στον κατάλογο που παρατίθεται στο παράρτημα Ι του κατ’ εξουσιοδότηση κανονισμού (ΕΕ) 2015/208.
            
            
               (5)Τα σύγχρονα γεωργικά και δασικά οχήματα είναι εκτεθειμένα σε ηλεκτρομαγνητικά σήματα συχνότητας έως 2 000 MHz. Συνεπώς, το παράρτημα XV του κατ’ εξουσιοδότηση κανονισμού (ΕΕ) 2015/208 θα πρέπει να τροποποιηθεί για να περιλαμβάνει τις κατάλληλες περιοχές συχνοτήτων για δοκιμές και να ευθυγραμμιστεί με τον κανονισμό αριθ. 10 της ΟΕΕ/ΗΕ, ο οποίος περιλαμβάνει τέτοιες απαιτήσεις δοκιμών και εφαρμόζεται εναλλακτικά προς τις απαιτήσεις που καθορίζονται στο παράρτημα XV.
            
            
               (6)Οι σύγχρονες γεωργικές τεχνικές απαιτούν τη χρήση φαρδύτερων ελαστικών ώστε να αποφεύγεται η συμπύκνωση του εδάφους, καθώς και τη χρήση μεγαλύτερων εργαλείων.  Επομένως, οι απαιτήσεις σχετικά με τις διαστάσεις και τις μάζες των ελκυστήρων που ορίζονται στο παράρτημα XXI του κατ’ εξουσιοδότηση κανονισμού (ΕΕ) 2015/208 πρέπει να προσαρμοστούν όσον αφορά το πλάτος του οχήματος σύμφωνα με τα όσα ήδη προβλέπονται σε ορισμένα κράτη μέλη. 
            
            
               (7)Η προσαρμογή των απαιτήσεων όσον αφορά τις διαστάσεις συνεπάγεται την ανάγκη προσαρμογής ορισμένων απαιτήσεων που ορίζονται στα παραρτήματα του κατ’ εξουσιοδότηση κανονισμού (ΕΕ) 2015/208, συγκεκριμένα στο παράρτημα VII για το οπτικό πεδίο και τους υαλοκαθαριστήρες, το παράρτημα XII για την εγκατάσταση φωτισμού, το παράρτημα XIV για το εξωτερικό και τα εξαρτήματα του οχήματος, το παράρτημα XXVI για τις δομές οπίσθιας προστασίας, το παράρτημα XXVII για την πλευρική προστασία και το παράρτημα XXVIII για τις εξέδρες φόρτωσης, καθώς οι διατάξεις τους εξαρτώνται άμεσα από το επιτρεπόμενο πλάτος του οχήματος. 
            
            
               (8)Εκτιμάται ότι μπορεί να επιτευχθεί σημαντική μείωση των θανατηφόρων ατυχημάτων αν αυξηθεί η ευδιακριτότητα των γεωργικών και δασικών οχημάτων με την προσαρμογή των απαιτήσεων για κατάλληλες ενισχυμένες εγκαταστάσεις φωτισμού στο παράρτημα XII του κατ’ εξουσιοδότηση κανονισμού (ΕΕ) 2015/208.
            
            
               (9)Για να επιτραπεί η σωστή εφαρμογή των απαιτήσεων δοκιμών που καθορίζονται στο παράρτημα XXXIV του κατ’ εξουσιοδότηση κανονισμού (ΕΕ) 2015/208, είναι αναγκαίο να επικαιροποιηθεί ένας ορισμένος μαθηματικός τύπος που συνδέεται με τις εν λόγω δοκιμές.
            
            
               (10)Για να διασφαλίζεται η οδική ασφάλεια, όσον αφορά τους ελκυστήρες και τα εναλλάξιμα ρυμουλκούμενα μηχανήματα στα οποία εφαρμόζεται ο κανονισμός (ΕΕ) αριθ. 167/2013, οι απαιτήσεις για τις μηχανικές ζεύξεις στο παράρτημα XXXIV του κατ’ εξουσιοδότηση κανονισμού (ΕΕ) 2015/208 θα πρέπει να προσαρμοστούν ώστε να επιτρέπεται η χρήση μηχανικών ζεύξεων τριών σημείων και θα πρέπει να προβλεφθούν βελτιωμένες προδιαγραφές για τις μηχανικές ζεύξεις των ρυμουλκούμενων οχημάτων που ρυμουλκούν άλλα οχήματα. 
            
            
               (11)Επομένως, ο κατ’ εξουσιοδότηση κανονισμός (ΕΕ) αριθ. 2015/208 της Επιτροπής θα πρέπει να τροποποιηθεί και να διορθωθεί αναλόγως.
            
            
               (12)Λαμβανομένου υπόψη ότι ο παρών κανονισμός περιλαμβάνει μια σειρά διορθώσεων του κατ’ εξουσιοδότηση κανονισμού (ΕΕ) 2015/208, θα πρέπει να τεθεί σε ισχύ επειγόντως,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
                  Τροποποιήσεις του κατ’ εξουσιοδότηση κανονισμού (ΕΕ) 2015/208
            
            
               Τα παραρτήματα I, V, VII, XII, XIV, XV, XXI, XXVI, XXVII, XXVIII και XXXIV του κατ’ εξουσιοδότηση κανονισμού (ΕΕ) 2015/208 τροποποιούνται σύμφωνα με το παράρτημα I του παρόντος κανονισμού.
            
            
               Άρθρο 2
                  Διορθώσεις του κατ’ εξουσιοδότηση κανονισμού (ΕΕ) 2015/208
            
            
               Το παράρτημα Ι, IV, XII και XXXIV του κατ’ εξουσιοδότηση κανονισμού (ΕΕ) 2015/208 διορθώνονται σύμφωνα με το παράρτημα IΙ του παρόντος κανονισμού.
            
            
               Άρθρο 3
               Έναρξη ισχύος 
            
         
         
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 15.2.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        Οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (ΕΕ L 171 της 9.7.2003, σ. 1).
               
               
                  
                     (2)
                  
                        Κανονισμός (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την έγκριση και την εποπτεία της αγοράς γεωργικών και δασικών οχημάτων (ΕΕ L 60 της 2.3.2013, σ. 1).
               
               
                  
                     (3)
                  
                        https://circabc.europa.eu/sd/a/18f12b3e-2608-47a7-8b96-073fee056b25/19_en.pdf
               
               
                  
                     (4)
                  
                        ΕΕ L 60 της 2.3.2013, σ. 1.
               
               
                  
                     (5)
                  
                        Κατ᾽ εξουσιοδότηση κανονισμός (ΕΕ) 2015/208 της Επιτροπής, της 8ης Δεκεμβρίου 2014, για τη συμπλήρωση του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις σχετικά με τη λειτουργική ασφάλεια των οχημάτων για την έγκριση γεωργικών και δασικών οχημάτων (ΕΕ L 42 της 17.2.2015, σ. 1). 
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Τροποποιήσεις του κατ’ εξουσιοδότηση κανονισμού (ΕΕ) 2015/208 
            
            
            
               Τα παραρτήματα I, V, VII, XII, XIV, XV, XXI, XXVI, XXVII, XXVIII και XXXIV του κατ’ εξουσιοδότηση κανονισμού (ΕΕ) αριθ. 2015/208 τροποποιούνται ως εξής:
            
            
               1.Προστίθεται η ακόλουθη σημείωση μετά τον πίνακα του παραρτήματος Ι:
            
            
               «Εφαρμόζονται οι μεταβατικές διατάξεις των κανονισμών ΟΕΕ/ΗΕ που αναφέρονται στον παρόντα πίνακα, εκτός εάν προβλέπονται ειδικές εναλλακτικές ημερομηνίες στον παρόντα κανονισμό. Η συμμόρφωση με τις προδιαγραφές σύμφωνα με τις μεταγενέστερες τροποποιήσεις αυτών που αναφέρονται στον παρόντα πίνακα γίνεται επίσης δεκτή.».
            
            
               2.Στο παράρτημα V η πρώτη πρόταση του σημείου 3.1.2 αντικαθίσταται από το ακόλουθο κείμενο:
            
            
               «Η προσπάθεια διεύθυνσης που απαιτείται για να υπάρξει κύκλος περιστροφής ακτίνας 12 μέτρων του ελκυστήρα ερχομένου από την εφαπτόμενη γραμμή δεν υπερβαίνει τα 25 daN στην περίπτωση ακέραιου συστήματος διεύθυνσης.».
            
            
               3.Στο παράρτημα VII προστίθεται η ακόλουθη περίοδος στο σημείο 2:
            
            
               «Οι δοκιμές και τα κριτήρια αποδοχής που καθορίζονται στο διεθνές πρότυπο ISO 5721-2:2014 εφαρμόζονται στους ελκυστήρες με πλάτος που υπερβαίνει τα 2,55 m.».
            
            
               4.Το παράρτημα XII τροποποιείται ως εξής:
            
            
               α)
                     το σημείο 6.15.1 αντικαθίσταται από το ακόλουθο κείμενο:
            
            
               «6.15.1. Παρουσία: Υποχρεωτικοί σε όλα τα οχήματα με μήκος που υπερβαίνει τα 6 m. Προαιρετικοί σε όλα τα υπόλοιπα οχήματα.»·
            
            
               β)
                     το σημείο 6.15.6 αντικαθίσταται από το ακόλουθο κείμενο:
            
            
               «6.15.6. Προσανατολισμός: Προς τα πλάγια. Όταν ο προσανατολισμός δεν αλλάζει, ο ανακλαστήρας μπορεί να περιστρέφεται.»·
            
            
               γ)
                     το σημείο 6.18.1 αντικαθίσταται από το ακόλουθο κείμενο:
            
            
               «6.18.1. Παρουσία: Υποχρεωτικοί στους ελκυστήρες με μήκος που υπερβαίνει τα 4,6 m. Υποχρεωτικοί στους ελκυστήρες των κατηγοριών R3 και R4 με μήκος που υπερβαίνει τα 4,6 m. Προαιρετικοί σε όλα τα υπόλοιπα οχήματα.»·
            
            
               δ)
                     στο σημείο 6.18.4.3, το τελευταίο εδάφιο αντικαθίσταται από το ακόλουθο κείμενο:
            
            
               «Ωστόσο, τα οχήματα μήκους μέχρι 6 m και τα οχήματα τύπου “πλαισίου με θάλαμο οδήγησης” αρκεί να έχουν ένα φανό πλευρικής σήμανσης τοποθετημένο στο πρώτο τρίτο ή στο τελευταίο τρίτο του μήκους του οχήματος. Για τους ελκυστήρες αρκεί επίσης ένας φανός πλευρικής σήμανσης τοποθετημένος στο μεσαίο τρίτο του μήκους του οχήματος.»·
            
         
         
            
               ε)
                     στο σημείο 6.18.4.3 προστίθεται η ακόλουθη παράγραφος:
            
            
               «Ο φανός πλευρικής σήμανσης μπορεί να είναι μέρος της επιφάνειας εκπομπής φωτός που είναι κοινή με τον πλευρικό αντανακλαστήρα.»·
            
            
               στ)
                     το σημείο 6.26.1 αντικαθίσταται από το ακόλουθο κείμενο:
            
            
               «6.26.1. Παρουσία: 
            
            
               Υποχρεωτικοί σε οχήματα με συνολικό πλάτος που υπερβαίνει τα 2,55 m. 
            
            
               Προαιρετικοί σε οχήματα με συνολικό πλάτος που δεν υπερβαίνει τα 2,55 m.».
            
            
               5.Στο παράρτημα XIV, το σημείο 2.1 αντικαθίσταται από το ακόλουθο κείμενο:
            
            
               «2.1.Το παρόν παράρτημα εφαρμόζεται στα μέρη της εξωτερικής επιφάνειας τα οποία, ενώ το όχημα είναι με φορτίο, εξοπλισμένο με ελαστικά με τη μεγαλύτερη διάμετρο ή ερπύστριες με το μεγαλύτερο κατακόρυφο μέγεθος, που δεν προορίζονται για προστασία του εδάφους, για τα οποία έχει εγκριθεί, και οι θύρες, τα παράθυρα, τα καλύμματα κ.λπ. είναι κλειστά, βρίσκονται:»·
            
            
               6.Το παράρτημα XV τροποποιείται ως εξής:
            
            
               α)στο μέρος 2 στο σημείο 3.4.2.1, ο αριθμός «1 000» αντικαθίσταται από τον αριθμό «2 000» και τις δύο φορές που αναφέρεται·
            
            
               β)το μέρος 5 τροποποιείται ως εξής:
            
            
               i)στο σημείο 1.2 απαλείφονται οι τρεις τελευταίες περίοδοι·
            
            
               ii)στο σημείο 5.1.3 ο αριθμός «1 000» αντικαθίσταται από τον αριθμό «2 000»·
            
            
               iii)στο σημείο 6.1 ο αριθμός «1 000» αντικαθίσταται από τον αριθμό «2 000»·
            
            
               iv)το σημείο 6.1.1 αντικαθίσταται από το ακόλουθο κείμενο:
            
            
               «6.1.1. Προκειμένου να επιβεβαιωθεί ότι το όχημα πληροί τις απαιτήσεις του παρόντος μέρους, το όχημα δοκιμάζεται σε 14 κατ' ανώτατο όριο τιμές συχνοτήτων της εν λόγω περιοχής, παραδείγματος χάρη: 27, 45, 65, 90, 120, 150, 190, 230, 280, 380, 450, 600, 750, 900 και από 1 000 έως 2 000 MHz, σύμφωνα με την αύξηση που καθορίζεται στο πρότυπο ISO 11451-1, 3η έκδοση., 2005 και τροποποίηση 1:2008.»·
            
            
               v)στο σημείο 7.1.2 ο αριθμός «1 000» αντικαθίσταται από τον αριθμό «2 000»·
            
            
               vi)στο σημείο 7.4 προστίθεται η ακόλουθη πρόταση:
            
            
               «Το όχημα εκτίθεται σε ηλεκτρομαγνητική ακτινοβολία στην περιοχή συχνοτήτων 20-2 000 MHz σε κάθετη πόλωση.»·
            
            
               vii)το σημείο 7.4.2 αντικαθίσταται από το ακόλουθο κείμενο:
            
         
         
            
               «7.4.2. Μορφή του κύματος του σήματος δοκιμής
            
            
               Η διαμόρφωση του σήματος δοκιμής είναι:
            
            
               α)  διαμόρφωση πλάτους (AM), με διαμόρφωση 1 kHz και βάθος διαμόρφωσης 80 % (m=0,8 ± 0,04), στην περιοχή συχνοτήτων  20-1 000 MHz (όπως ορίζεται στο σχήμα 3 του παρόντος μέρους), και
            
            
               β) διαμόρφωση παλμών (PM), με τόνο = 577 μs και περίοδο = 4 600 μs, στην περιοχή συχνοτήτων 1 000-2 000 MHz, όπως ορίζεται στο πρότυπο ISO 11451-1, 3η έκδοση, και τροποποίηση 1:2008.»·
            
            
               viii)παρεμβάλλεται το ακόλουθο σημείο 7.4.4:
            
            
               «7.4.4. Χρόνος έκθεσης
            
            
               Ο χρόνος έκθεσης για κάθε συχνότητα δοκιμής πρέπει να είναι επαρκής ώστε να επιτρέπει στο υπό δοκιμή όχημα να αντιδρά υπό κανονικές συνθήκες. Οπωσδήποτε, δεν πρέπει να είναι μικρότερος από 2 δευτερόλεπτα».
            
            
               7.Το παράρτημα XXI τροποποιείται ως εξής:
            
            
               α)το σημείο 2.1 αντικαθίσταται από το ακόλουθο κείμενο:
            
            
               «2.1.Οι μέγιστες διαστάσεις όλων των οχημάτων κατηγορίας T ή C είναι οι εξής:
            
            
               2.1.1. μήκος: 12 m·
            
            
               2.1.2.πλάτος: 2,55 (χωρίς να συνυπολογίζεται το καμπύλο τμήμα των τοιχωμάτων των ελαστικών στο σημείο επαφής με το έδαφος)·
            
            
               Το πλάτος μπορεί να αυξηθεί έως και τα 3,00 m αν αυτό οφείλεται αποκλειστικά στην τοποθέτηση ελαστικών, ελαστικών ερπυστριών ή συστημάτων διπλών ελαστικών, απαραίτητων για την προστασία του εδάφους, συμπεριλαμβανομένων συστημάτων αποτροπής της εκτόξευσης νερού, με την προϋπόθεση ότι το πλάτος της μόνιμης δομής του οχήματος περιορίζεται στα 2,55 m και ότι στο όχημα που έχει λάβει έγκριση τύπου έχει επίσης τοποθετηθεί τουλάχιστον ένα σύνολο ελαστικών ή ελαστικών ερπυστριών με τα οποία το πλάτος του οχήματος δεν υπερβαίνει τα 2,55 m.
            
            
               2.1.3.ύψος: 4 m»·
            
            
               β)προστίθενται τα ακόλουθα σημεία 2.3.1, 2.3.2 και 2.3.3:
            
            
               «2.3. Οι μέγιστες διαστάσεις όλων των οχημάτων κατηγορίας R είναι οι εξής: 
            
            
               2.3.1. μήκος: 12 m·
            
            
               2.3.2. πλάτος: 2,55 (χωρίς να συνυπολογίζεται το καμπύλο τμήμα των τοιχωμάτων των ελαστικών στο σημείο επαφής με το έδαφος)· 
            
            
               Το πλάτος μπορεί να αυξηθεί έως και τα 3,00 m αν αυτό οφείλεται αποκλειστικά σε οποιαδήποτε από τις ακόλουθες περιστάσεις:
            
            
               α) τη χρήση συστημάτων ελαστικών για την προστασία του εδάφους, με την προϋπόθεση ότι στο όχημα μπορεί επίσης να τοποθετηθεί τουλάχιστον ένα σύνολο ελαστικών με τα οποία το πλάτος του δεν υπερβαίνει τα 2,55 m. Η δομή του οχήματος που απαιτείται για σκοπούς μεταφοράς δεν μπορεί να υπερβαίνει σε πλάτος τα 2,55 m. Στην περίπτωση που στο όχημα μπορεί επίσης να τοποθετηθεί τουλάχιστον ένα σύνολο ελαστικών χωρίς το πλάτος του οχήματος να υπερβαίνει τα 2,55 m, τα συστήματα αποτροπής της εκτόξευσης νερού, εάν τοποθετηθούν, πρέπει να είναι έτσι ώστε το μήκος του οχήματος να μην υπερβαίνει τα 2,55 m·
            
         
         
            
               β) την παρουσία εργαλείων απαραίτητων για τη λειτουργία του οχήματος και συμμορφούμενων με τις διατάξεις για την εφαρμογή της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου*. Η δομή του οχήματος που απαιτείται για σκοπούς μεταφοράς δεν μπορεί να υπερβαίνει σε πλάτος τα 2,55 m·
            
            
               2.3.3. ύψος: 4 m·
            
            
               _________________
            
            
               *
                     Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (αναδιατύπωση) (ΕΕ L 157 της 9.6.2006, σ. 24).
            
            
               8.Στο παράρτημα XXVI το σημείο 2.4.2 αντικαθίσταται από το ακόλουθο κείμενο:
            
            
               «2.4.2.το πλάτος της διάταξης δεν υπερβαίνει σε κανένα σημείο το πλάτος του οπίσθιου άξονα το οποίο μετράται στα ακρότατα σημεία των τροχών, εξαιρουμένου του εξογκώματος των ελαστικών επισώτρων πλησίον του εδάφους, ούτε είναι μικρότερο άνω των 10 cm σε κάθε πλευρά. Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα. Το πλάτος της διάταξης δεν υπερβαίνει σε καμία περίπτωση τα 2,55 m».
            
            
               9.Στο παράρτημα XXVII σημείο 2.1, η πρώτη παράγραφος αντικαθίσταται από το ακόλουθο κείμενο:
            
            
               «Το πλάτος του οχήματος με τη διάταξη δεν υπερβαίνει το μέγιστο συνολικό πλάτος του οχήματος ή τα 2,55 m, όποιο μέγεθος είναι μικρότερο. Το κύριο μέρος της εξωτερικής επιφάνειάς της δεν απέχει περισσότερο από 120 mm εσωτερικά από το εξωτερικό επίπεδο (μέγιστο πλάτος) του οχήματος.».
            
            
               10.Στο παράρτημα XXVIII σημείο 2, η δεύτερη περίπτωση αντικαθίσταται από το ακόλουθο κείμενο:
            
            
               « —το πλάτος δεν υπερβαίνει το μέγιστο συνολικό πλάτος του μη εξοπλισμένου ελκυστήρα ή τα 2,55 m, όποιο μέγεθος είναι μικρότερο.».
            
            
               11.Στο παράρτημα XXXI παρεμβάλλεται το ακόλουθο σημείο:
            
            
               «2.9.
                     Στην περίπτωση που ρυμουλκούμενο όχημα έλκει άλλο ρυμουλκούμενο όχημα, η μηχανική ζεύξη του πρώτου συμμορφώνεται με τις απαιτήσεις που ισχύουν για τις μηχανικές ζεύξεις για ελκυστήρες.».
            
            
            
               
            
               ΠΑΡΑΡΤΗΜΑ II
            
            
               Διορθώσεις του κατ’ εξουσιοδότηση κανονισμού (ΕΕ) 2015/208 
            
            
            
               Τα παραρτήματα Ι, IV, XΙI και XXXIV του κατ’ εξουσιοδότηση κανονισμού (ΕΕ) αριθ. 2015/208 διορθώνονται ως εξής:
            
            
               1.Το παράρτημα I διορθώνεται ως εξής:
            
            
               α)
                     διαγράφεται η σειρά κάτω από τη σειρά με τον κανονισμό αριθ. 5·
            
         
         
            
               β)
                     διαγράφεται η σειρά κάτω από τη σειρά με τον κανονισμό αριθ. 21·
            
            
               γ)
                     διαγράφεται η σειρά κάτω από τη σειρά με τον κανονισμό αριθ. 75·
            
            
               2.Το παράρτημα IV διορθώνεται ως εξής:
            
            
               α)
                     διαγράφονται τα σημεία 1.1, 1.2 και 2·
            
            
               β)
                     προστίθενται τα ακόλουθα σημεία 2, 3 και 4:
            
            
               «2.Οι απαιτήσεις του προτύπου ISO 10998:2008, τροποποίηση 1 2014, εφαρμόζονται στο σύστημα διεύθυνσης οχημάτων των κατηγοριών Tb και Cb με μέγιστη εκ κατασκευής ταχύτητα που υπερβαίνει τα 40 km/h αλλά δεν υπερβαίνει τα 60 km/h.
            
            
               3. Η οδήγηση των ελκυστήρων Cb πραγματοποιείται σύμφωνα με τις απαιτήσεις που καθορίζονται στο σημείο 3.9 του παραρτήματος XXXIII.
            
            
               4. Οι απαιτήσεις σχετικά με την προσπάθεια διεύθυνσης των οχημάτων που αναφέρονται στο σημείο 1 είναι κοινές με τις απαιτήσεις για τα οχήματα της κατηγορίας N2 που ορίζονται στο τμήμα 6 του κανονισμού ΟΕΕ/ΗΕ αριθ. 79 όπως αναφέρεται στο παράρτημα Ι.
            
            
               Για τα οχήματα που διαθέτουν κάθισμα σε σέλα και χειρολαβές, εφαρμόζονται οι ίδιες απαιτήσεις σχετικά με την προσπάθεια διεύθυνσης στη μέση της λαβής.».
            
            
               3.Το παράρτημα XII διορθώνεται ως εξής:
            
            
               α)
                     η τελευταία περίοδος στο σημείο 6.15.5 αντικαθίσταται από το ακόλουθο κείμενο:
            
            
               «Η κατακόρυφη γωνία κάτω από την οριζόντια γραμμή μπορεί να μειωθεί στις 5°, αν το ύψος του ανακλαστήρα είναι κατώτερο των 750 mm.»·
            
            
               β)
                     στο προσάρτημα 3, ο τίτλος αντικαθίσταται από το ακόλουθο κείμενο:
            
            
               «Διαστάσεις, ελάχιστο μέγεθος της φωτίζουσας επιφάνειας, χρώμα, ελάχιστες φωτομετρικές απαιτήσεις, χαρακτηριστικά και σήμανση των πινάκων σηματοδότησης και των ελασμάτων σηματοδότησης για οχήματα με πλάτος που υπερβαίνει τα 2,55 m».
            
            
               4.Το παράρτημα XXXIV διορθώνεται ως εξής:
            
            
               α)στο σημείο 3.4.1 ο τύπος για το h2 αντικαθίσταται από τον εξής:
            
            
               «h2 ≤ (((mla - 0,2 × mt ) × 1 - (S × c))/(0,6 × (mlt - 0,2 × mt + S)))»·
            
            
               β)στο σημείο 8 το στοιχείο β) αντικαθίσταται από το ακόλουθο κείμενο:
            
            
               «β)εναλλάξιμα ρυμουλκούμενα μηχανήματα κατηγορίας R1a ή R2a που προορίζονται κυρίως για την επεξεργασία υλικών κατά την έννοια του άρθρου 3 παράγραφος 9 του κανονισμού (ΕΕ) αριθ. 167/2013·».